**HRVATSKI JEZIK, prof. Slavka Ban**

Utorak, 12.5.2020.

**Odjel 31 (2 sata)**

1. sat

Aleksa Šantić: Veče na školju

U privitku ćete dobiti jednu pjesmu i najbitnije podatke o životu i djelu njenog autora Alekse Šantića.

Zadatci:

Izražajno pročitajte pjesmu Veče na školju (2 puta) i prepišite je u bilježnicu pazeći na izgled pjesme.

Istražite značenje riječi školj.

Koji motivi se prepliću u pjesmi?

Kako je prikazan krajolik?

Koja su osjetila uključena u doživljaj:

U kojim strofama su prikazani socijalni motivi?

Kako je prikazan puk?

Koji su vizualni, a koji akustički elementi uključeni u tu pjesničku sliku?

Od koga siromašni puk očekuje pomoć?

Kakav je Bog, može li im pomoći?

U kojoj pjesmi Nikole Šopa je također Bog bespomoćan u svojoj boli?

Zadnji rumeni zrak, motiv iz prve strofe, u zadnjoj poprima simbolično značenje. Koje?

Kakav je ritam pjesme i čime je ostvaren? (Kakva je rima, prepoznaj asonance i aliteracije.)

1. sat

Sinteza gradiva iz povijesti književnosti (3. razred)

U 3. razredu smo proučavali dva razdoblja europske književnosti:

1. realizam
2. modernizam

Zadatci:

Za svako razdoblje odredi:

1. trajanje
2. značajke
3. predstavnike i književna djela koja smo obrađivali.

Pitanja:

1. Koji pisac je umro na željezničkoj postaji Astapovo?
2. Koji njegov književni lik okončava život na željezničkoj postaji?
3. Koji pisac je zbog rada u kružoku Petraševskog bio osuđen na smrt pa pred izvršenje kazne pomilovan i nekoliko godina proveo na prisilnom radu u Sibiru?
4. Koji njegov književni lik je osuđen na 8 godina kazne u Sibiru?
5. Koji pjesnik je morao platiti 300 franaka kazne zbog povrede javnog morala u svojim pjesmama?
6. Koja njegova pjesma govori o teškom položaju pjesnika u svijetu i koja ptica simbolizira pjesnika?